Covid-19-satistieke: Twee sterf weens virusArgieffoto (Foto: Emmanuel Croset/AFP) Die departement van gesondheid het Sondag twee nuwe sterftes weens Covid-19 in die land aangeteken. Dit bring die totale sterftes weens Covid-19 op 96 993 te staan. Altesaam 1 649 nuwe Covid-19‑gevalle is Sondag in die land aangeteken. Dit verteenwoordig ŉ positiwiteitskoers van 8,1%; dit is effens hoër as Saterdag se koers van 7,6%. Volgens die departement se syfers het net 42 499 mense in Suid-Afrika tans Covid-19 onder lede. Die meeste hiervan is steeds in KwaZulu-Natal (15 319), Gauteng (8 183) en die Wes-Kaap (2 367). Net 14 nuwe hospitaalopnames weens die virus is die afgelope 24 uur aangemeld. Wat inenting betref, is net 3 560 mense Sondag teen Covid-19 ingeënt. Amper 20 miljoen Suid-Afrikaners het nou al minstens een dosis van die Covid-19-entstof ontvang.